Χταπόδι με κοφτό μακαρονάκι (βίντεο)
Κλασικό, παραδοσιακό νηστίσιμο φαγητό. Με μικρά μυστικά γίνεται ένα εξαίσιο πιάτο που μπορούμε να το απολαμβάνουμε όλες τις ημέρες του χρόνου.
1 χταπόδι, φρέσκο ή κατεψυγμένο, γύρω στο 1 κιλό, καθαρισμένο και πλυμένο       , 2 φύλλα δάφνης,  500 γρ. κοφτό μακαρονάκι, 2 ξερά κρεμμύδια, σε ψιλά καρέ,  2 - 3 σκελίδες σκόρδου, σε φετάκια, 1 κουτ. σούπας πελτές ντομάτας, 140 ml ελαιόλαδο , 1/4 κουτ. γλυκού κανέλα , 1/4 κουτ. γλυκού μπαχάρι , 1/4 κουτ. γλυκού πάπρικα γλυκιά , αλάτι, φρεσκοτριμμένο πιπέρι
Βάζουμε το χταπόδι σε μια κατσαρόλα που να το χωράει ιδεωδώς ακριβώς, μαζί με τα 2 φύλλα δάφνης.Σκεπάζουμε με το καπάκι και βάζουμε το σκεύος σε σιγανή φωτιά.Σιγοψήνουμε για περίπου 45 - 50 λεπτά ή μέχρι να μαλακώσει. Δεν θα α χρειαστεί να προσθέσουμε νερό (γιατί το χταπόδι θα βγάλει και τα δικά του άφθονα υγρά).Στο τέλος κρατάμε 1 φλιτζ. τσαγιού  χταποδόζουμο για τη συνταγή (αν έχει μείνει στην κατσαρόλα και άλλο υγρό, το κρατάμε για να φτιάξουμε ένα άλλο φαγητό, π.χ. χταπόδι πιλάφι ή γιουβέτσι). Βγάζουμε το χταπόδι σε επιφάνεια κοπής, το χωρίζουμε στα πλοκάμια του και το κόβουμε σε μέτρια κομμάτια. Σε μια κατσαρόλα ζεσταίνουμε το λάδι σε δυνατή φωτιά και σοτάρουμε το κρεμμύδι για 2 - 3 λεπτά, μέχρι να πάρει ένα ελαφρύ ρόδινο χρώμα. Προσθέτουμε το σκόρδο, σοτάρουμε για άλλο 1/2 - 1 λεπτό και ρίχνουμε το κρασί.Αφήνουμε 2 λεπτά να εξατμιστεί το αλκοόλ και προσθέτουμε το χταποδόζουμο και 600 ml  καυτό νερό. Μόλις κοχλάσει το υγρό, ρίχνουμε το μακαρονάκι και ανακατεύουμε για να μην πιάσει στον πυθμένα της κατσαρόλας. Μαγειρεύουμε για περίπου 5 λεπτά. Ρίχνουμε τον πελτέ διαλυμένο σε 1/2 φλιτζάνι νερό, το κομμένο χταπόδι και τα μπαχαρικά.Προσθέτουμε άλλα 600 ml (2 ποτήρια) καυτό νερό και βράζουμε για περίπου 8 - 10 λεπτά, μέχρι να γίνει το ζυμαρικό και να απορροφήσει τα υγρά. Κατά τη διάρκεια του μαγειρέματος ελέγχουμε και αν χρειαστεί προσθέτουμε λίγο καυτό νερό. 
Ζυμαρικά,Θαλασσινά,Χταπόδι,Καθαρά Δευτέρα,Νηστίσιμα